ZMLUVA O DIELO

č. 1412/2012

uzavretá podľa paragrafu 536 a násl.zák.č.513/1991 Zb. Obchodného zákonníka v znení neskorších predpisov

**Článok I.  
ZMLUVNÉ STRANY**

**OBJEDNÁVATEĽ : Stredná odborná škola Stropkov**

**Sídlo:** Hlavná 6

091 01 Stropkov

**Štatutárny zástupca, funkcia:** Ing. Daniel Soóš, riaditeľ školy

**IČO:** 00398861

**DIČ:** 2020822639

**Bankové spojenie :** Prima banka Slovensko a.s.

**Číslo účtu/kód banky:** 8828405100/5600

**ZHOTOVITEĽ :  
  
Obchodné meno : AG PROFIS, s.r.o.**  **Sídlo :** Levočská 20, 080 01 Prešov

**Štatutárny zástupca, funkcia :** Drahomíra Olexyová

konateľ spoločnosti

**IČO :** 36481297

**DIČ :** 2020014887

**IČpD :** SK2020014887 **Bankové spojenie :** ČSOB a.s. Prešov **Číslo účtu/kód banky :**  413632583/7500

Zápis v obchodom registri Okresného súdu Prešov, oddiel: Sro, vložka číslo: 13672/P

**Článok II.**

**NÁZOV DIELA**

**Výmena okien v priestoroch OV**

**Článok III.  
PREDMET ZMLUVY**

* 1. V súlade s ustanoveniami tejto zmluvy sa zhotoviteľ zaväzuje zhotoviť dielo alebo jeho časť, objednávateľ sa zaväzuje prevziať a zaplatiť dohodnutú kúpnu cenu diela alebo jeho časti.

Dohodnutý rozsah plnenia diela:

A) Zabezpečenie zamerania (rozsah požadovaných prác) na stavbe objednávateľa podľa

súťažných podkladov zaslaných objednávateľom a (výkaz výmer) k vypracovaniu cenovej ponuky

B) Rozsah prác bude predložený objednávateľovi v priloženom položkovitom rozpočte

* 1. Požiadavky objednávateľa vyjadrené v priebehu plnenia tejto zmluvy o dielo na práce a dodávky navyše oproti zmluvne dohodnutému rozsahu plnenia diela budú považované za práce naviac.
  2. Objednávateľ a zhotoviteľ sa zaväzujú uzavrieť dodatok k tejto zmluve o dielo na

práce naviac, v ktorom sa vyšpecifikuje rozsah, cena naviac prác a zmena termínu odovzdania diela. Tento dodatok potvrdia obe strany štatutárnymi zástupcami.

* 1. Zhotoviteľ nie je povinný započať realizáciu požadovaných prác naviac pred

podpísaním dodatku obidvoma zmluvnými stranami.

**Článok IV.   
CENA DIELA**

4.1 Cena je stanovená na základe dohody zmluvných strán v zmysle Zákona č. 18/96 Z. z. o cenách podľa priloženého rozpočtu : **cena diela**

**fakturačná**

**-** cena diela bez DPH je stanovená na čiastku : **16 575,00 Eur**

**-** DPH 20% : 3 315,00 Eur

**- cena diela s 20% DPH je stanovená na čiastku: 19 890,00 Eur**

4.2 Sadzba DPH bude fakturovaná podľa právnych noriem platných v čase fakturácie.

Na dohodnutú cenu diela nemajú žiadny vplyv zmeny inflácie, možná zmena kurzu voči

zahraničným menám, zmena colných sadzieb, ako aj zmeny iných právnych predpisov,

ktoré môžu mať vplyv na nákupné ceny zhotoviteľa.

4.3 Ak po nadobudnutí právoplatnosti tejto zmluvy dôjde pri zameraní k zisteniu, že

skutočnosti zistené na stavbe sú odlišné od údajov daných projektovou dokumentáciou, resp. výkazom výmer podľa ktorých bola určená cena diela, alebo ak dôjde zo strany objednávateľa k požiadavkám na zmeny použitých materiálov, technológie prác a iné, zaväzujú sa obe strany dohodnúť novú cenu diela.

**Článok V.**

**FAKTURÁCIA, SPLATNOSŤ DOHODNUTEJ CENY**

5.1. Zhotoviteľ vystaví faktúru s fakturačnou cenou diela a je oprávnený fakturovať

zrealizované práce celého diela odovzdané v odovzdávacom konaní.

5.2 Objednávateľ sa zaväzuje uhrádzať zhotoviteľom vystavené čiastkové faktúry v 14 dňovej lehote splatnosti,

-lehota splatnosti začína plynúť dňom vystavenia čiastkovej faktúry

5.3 Ak objednávateľ vytvorí prekážky zhotoviteľovi pre odovzdanie kompletnej etapy,

objektu, alebo celého diela, je zhotoviteľ oprávnený fakturovať dohodnutý celý rozsah prác s tým, že objednávateľ je povinný uhradiť len 95 % fakturovanej sumy.

-skutočnosť vzniku prekážok pre ukončenie prác sú obidve zmluvné strany povinné potvrdiť v odovzdávacom protokole,

-zhotoviteľ je oprávnený doručiť objednávateľovi list, v ktorom ho žiada odstrániť prekážky blokujúce odovzdať kompletnú etapu, objekt, podlažie alebo celé dielo,

-ak pominú prekážky pre definitívne ukončenie prác, zhotoviteľ na základe výzvy objednávateľa ukončí práce, vyzve objednávateľa k odovzdávaciemu a preberaciemu konaniu,

5.4Zhotoviteľ je oprávnený vystaviť zvlášť faktúru na práce naviac.

5.5 Objednávateľ sa zaväzuje uhradiť zhotoviteľom vystavenú faktúru na práce naviac

v 14 dňovej lehote splatnosti. Lehota splatnosti začína plynúť dňom doručenia faktúry

5.6 Objednávateľ je povinný zabezpečiť úhradu platieb faktúr tak, aby ich zhotoviteľ

zaevidoval na svojom účte v zmysle dohodnutých dátumov splatnosti faktúr v tejto zmluve.

**Článok VI.**

**VLASTNÍCKE PRÁVO K ZHOTOVOVANEJ VECI A NEBEZPEČENSTVO ŠKODY NA NEJ**

6.1Objednávateľ nadobúda vlastnícke právo k dielu až úplným zaplatením dohodnutej

ceny

6.2 Zhotoviteľ znáša zodpovednosť za škody na zhotovovanej veci počas: výroby,

prepravy, skladania a montáže výrobkov.

6.3Po ukončení montáže jednotlivých výrobkov a potvrdení tejto skutočnosti

v odovzdávacích protokoloch alebo montážnom denníku znáša zodpovednosť za škody spôsobené inými osobami objednávateľ.

**Článok VII.**

**REALIZÁCIA, PLNENIE DIELA, TERMÍNY ODOVZDANIA DIELA**

7.1 Zhotoviteľ začne realizovať dohodnutý rozsah diela dňom podpísania tejto zmluvy

alebo v termíne ktorý si dohodne objednávateľ so zhotoviteľom, avšak stále po

podpísaní tejto zmluvy.

-objednávateľ dňom podpísania tejto zmluvy, vyjadruje požiadavku a záväzok voči zhotoviteľovi na zabezpečenie a objednávanie potrebných materiálov pre realizáciu diela,

-zhotoviteľ je povinný túto požiadavku začať plniť dňom podpísania tejto zmluvy.

7.2Ak sa objednávateľ omešká s pripravenosťou stavby, alebo neposkytne primeranú

súčinnosť v určitom časovom období, alebo vytvorí prekážky pre plynulú realizáciu diela vtedy je zhotoviteľ diela oprávnený predĺžiť termín odovzdania diela alebo jeho časti o čas, o ktorý sa objednávateľ omeškal s pripravenosťou stavby, alebo neposkytol primeranú súčinnosť, alebo vytvoril prekážky.

**Článok VIII.**

# PRÁVA A POVINNOSTI ZMLUVNÝCH STRÁN

8.1Objednávateľ sa zaväzuje poskytnúť zhotoviteľovi všetku súčinnosť, ktorú môže

zhotoviteľ oprávnene požadovať na to, aby mohol riadne splniť predmet tejto zmluvy.

8.2 Objednávateľ zabezpečí bezplatne pre zhotoviteľa uzamykateľnú miestnosť počas

realizácie diela na uskladnenie materiálu, elektrickú energiu a vodu, potrebné k realizácii diela. Zhotoviteľ sa zaväzuje udržať poskytnuté priestory v čistote a nepoškodzovať ich. V prípade spôsobenia škôd zhotoviteľom, tieto škody zhotoviteľ bezodkladne odstráni na vlastné náklady.

8.3Objednávateľ zabezpečí pre zhotoviteľa prístup na miesto plnenia tak, aby zhotoviteľ

mohol realizovať dielo v zmysle zmluvných podmienok. Montážne práce môžu byť prevádzané aj mimo pracovnej doby.

8.4 Zmluvné strany stanovujú tieto zodpovedné osoby pre koordináciu prác na stavbe, pre

zameranie, pre odovzdávanie a odovzdanie, pre preberanie a prevzatie diela.

***Za zhotoviteľa :***

**pre koordináciu prác na stavbe:**

Róbert Olexy 0905 732 316, Ľubomír Čanda 0915 900842

**pre odovzdávacie konanie:**

Róbert Olexy 0905 732 316, Ľubomír Čanda 0915 900842

**Za objednávateľa (meno, funkcia, tel.):**

Ing. Daniel Soóš - riaditeľškoly, 0903 914 501

8.5 Zhotoviteľ sa zaväzuje zabezpečiť realizáciu diela včas, v zodpovedajúcej kvalite a dodržať všetky súvisiace bezpečnostné, technické a technologické normy a predpisy.

8.6 Objednávateľ je povinný poučiť montážnu skupinu o rizikových miestach stavby, vymedziť pohyb tejto skupiny písomným záznamom.

8.7 Objednávateľ sa zaväzuje zabezpečiť stavebnú pripravenosť k začatiu prác

8.8 Zhotoviteľ je oprávnený všetky požiadavky na práce a dodávky nad rámec zmluvy, ktoré vzniknú ako dôsledok zmeny koncepcie alebo požiadaviek investora, žiadať písomne. Naviac práce nad rámec zmluvy je zhotoviteľ povinný plniť až po splnení bodu 3.3 tejto zmluvy.

8.9 Práce navyše vyžiadané objednávateľom a dohodnuté v dodatku k tejto zmluve budú

mať osobitný termín plnenia.

**Článok IX.**

**ODOVZDANIE A PREBERANIE DIELA**

9.1 Odovzdanie a prevzatie diela sa bude realizovať v 2 fázach:

1.fáza - Odovzdávacie konania

2.fáza - Preberacie konanie

9.2 Odovzdávacie konania

- zhotoviteľ začne odstraňovať zistené závady a nedorobky v odovzdávacom konaní do termínu na akom sa zmluvné strany dohodnú

9.3 Preberacie konanie

- zhotoviteľ po odstránení všetkých zistených závad a nedorobkov vyzve objednávateľa k preberaciemu konaniu,

- ak objednávateľ nepožaduje po odovzdávacom konaní bezprostredne vykonať preberacie konanie, je povinný oznámiť zhotoviteľovi termín preberacieho konania min.10 pracovných dní pred požadovaných termínom

- v preberacom konaní preberá objednávateľ dielo do užívania bez závad podpisom v preberacom protokole,

- dňom tohto zápisu začína plynúť záručná doba,

- ak sa v odovzdávacom konaní nezistia žiadne závady a nedorobky, vtedy odovzdávacie a preberacie konanie sa zlúči

- výsledkom zlúčeného konania je prevzatie diela alebo jeho časti objednávateľom do užívania bez závad podpisom v preberacom protokole

**Článok X.**

**ZÁRUČNÁ DOBA, ZÁRUČNÝ A POZÁRUČNÝ SERVIS**

10.1 Zhotoviteľ sa zaväzuje poskytnúť nasledovné záručné doby:

na materiál – podľa záruk výrobcu

na stavebné práce – 2 roky

10.2Záručná doba začína plynúť dňom prevzatia diela alebo jeho časti do užívania.

10.3Zhotoviteľ sa zaväzuje odstrániť uznané reklamácie v záručnej dobe bezplatne.

-bezplatný záručné opravy sa nevťahujú na poruchy, závady a poškodenia výrobkov,

ktoré vzniknú nedovolenou manipuláciou objednávateľa, prípadne užívateľa.

10.4 Ak po prevzatí diela sa v záručnej dobe objavia skryté vady, objednávateľ je povinný

písomne nahlásiť zhotoviteľovi zistené skryté vady. Zhotoviteľ sa zaväzuje do 5 dní

od doručenia písomného nahlásenia preveriť opodstatnenosť nahlásených vád a

zaväzuje sa, že s objednávateľom dohodne termín a spôsob vysporiadania

opodstatnených závád.

**Článok XI.**

**ÚROK Z OMEŠKANIA A ZMLUVNÉ POKUTY**

11.1V prípade omeškania sa objednávateľa so splnením svojho peňažného záväzku,

zhotoviteľ môže uplatniť úrok z omeškania v súlade s § 369 Obch. zák. č. 513/91 Zb. v platnom znení vo výške 0,05 % z ceny diela za každý deň omeškania.

11.2Zhotoviteľ sa zaväzuje, že v prípade omeškania so splnením termínov uvedených

v bode 7.2, zaplatí za každý deň omeškania 0,05 % z ceny diela.

11.3Zmluvné strany sa dohodli, že ak uplatnia úrok z omeškania, urobia to písomnou

formou s dátumom splatnosti do 14 dní od jej doručenia.

11.4Zmluvné strany sa dohodli, že v prípade neodôvodneného odstúpenia od zmluvy zo

strany zhotoviteľa zaplatí zhotoviteľ objednávateľovi zmluvnú pokutu vo výške 5 % z ceny diela, v prípade neodôvodneného jednostranného odstúpenia od zmluvy zo strany objednávateľa zaplatí tento zhotoviteľovi preukázateľné náklady a odstupné vo výške ušlého zisku.

**Článok XII.**

**ODSTÚPENIE OD ZMLUVY**

12.1 Objednávateľ a zhotoviteľ sú oprávnení odstúpiť od zmluvy, ak druhá strana poruší

niektorú z podstatných náležitostí zmluvy.

12.2 Podstatné porušenie zmluvy zo strany zhotoviteľa:

a) Bezdôvodné neprevzatie staveniska,

b) Porušenie všeobecných interných požiarnych a bezpečnostných predpisov,

c) Podstatným porušením zmluvy je aj nekvalitné plnenie diela zhotoviteľom, na ktoré bol písomne upozornený a ktoré zhotoviteľ, napriek upozorneniu v primeranej lehote mu určenej na odstránenie neodstránil.

12.3Zhotoviteľ môže odstúpiť od zmluvy:

a) Ak dôjde k podstatnému porušeniu zmluvy,

b) Ak ide o nepodstatné porušenie zmluvy, zhotoviteľ môže odstúpiť od zmluvy len v prípade, ak je určená dodatočná primeraná lehota na splnenie záväzku a zhotoviteľ resp. objednávateľ svoj záväzok nesplní,

c) Ak bol na majetok objednávateľa vyhlásený konkurz,

d) Ak objednávateľ neplní zmluvné podmienky všeobecne, alebo v stanovenej lehote, alebo poruší povinnosti z nej vyplývajúce, alebo inak znemožní vykonávanie prác, pokiaľ sa obidve strany nedohodli inak,

12.4Zhotoviteľovi patrí finančná náhrada za skutočne vykonané práce.

12.5Odstúpenie ktorejkoľvek strany od zmluvy musí byť vždy oznámené druhej strane

písomne.

**Článok XIII.**

## VYŠŠIA MOC

13.1 Ak sa splnenie tejto zmluvy stane nemožným, strana, ktorá sa bude chcieť odvolať na

vyššiu moc, požiada druhú stranu o úpravu zmluvy vo vzťahu k predmetu , cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

13.2 Vyššiu moc predstavujú okolnosti, ktoré sa nedajú predvídať, alebo sa im nedá

predísť

( napr. živelné pohromy, explózia, prírodné katastrofy, zásahy úradu, alebo činiteľov vlády a iné prípady mimo dosah a ovládania, či kontroly zmluvných strán.

13.3 Zmluvná strana, ktorá sa odvoláva na prípad vyššej moci, je povinná podať druhej s strane o tom písomnú správu najneskôr do 10 dní po zistení každej takejto okolnosti

vyššej moci a určiť predpoklad zdržania.

13.4 Po odstránení dôsledku vyššej moci uzatvoria zmluvné strany dodatok k zmluve na

dokončenie práce, kde budú vymenované a vyčíslené naviac práce v dôsledku vyššej moci a náväznosti k tomu ocenenie prác a termín dokončenia diela.

13.5 Pokiaľ klimatické podnienky budú také, že neumožnia realizovať predmet diela podľa

technologických postupov, ani s uplatnením mimoriadnych opatrení a mohli by

ohroziť termín ukončenia diela, obe zmluvné strany, po vzájomnej dohode dodatkom

k tejto ZoD, určia nový termín ukončenia diela.

**XIV.**

**ZÁVEREČNÉ USTANOVENIA**

14.1 Zmluva bola oboma stranami prečítaná a na znak súhlasu podpísaná. Zmluvné strany

podpisom potvrdzujú, že jednotlivým bodom zmluvy rozumejú a zmluva je záväzná pre obidve strany.

14.2 Zmluva je vyhotovená v dvoch rovnopisoch, z ktorých každý má platnosť originálu.

Každá zo zmluvných strán obdrží jeden exemplár.

14.3 Zmluva je účinná odo dňa podpisu oprávnenými zástupcami obidvoch zmluvných

strán.

14.4 Akékoľvek zmeny a dodatky k zmluve môžu byť uplatnené len v písomnej forme po

vzájomnom odsúhlasení obidvoch zmluvných strán. K návrhom dodatkov k tejto zmluve sa zmluvné strany zaväzujú vyjadriť písomne v lehote 5 dní od doručenia dodatku druhej strane. Po tú istú dobu je týmto návrhom viazaná strana, ktorá ho podala. Ak nedôjde k dohode o znení dodatku k tejto zmluve, oprávňuje to obe strany, aby ktorákoľvek z nich požiadala o súdne rozhodnutie.

14.5 Objednávateľ a zhotoviteľ sa zaväzujú, že technické a obchodné informácie, ktoré

im boli zverené zmluvným partnerom, nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.

14.6 Pokiaľ v tejto zmluve nie je uvedené inak, zmluvné vzťahy medzi zhotoviteľom a

objednávateľom sa riadia podľa príslušných ustanovení zákona č. 513/1991 Zb. Obch. zákonníka v znení neskorších zmien a doplnkov.

............................. ................................

za objednávateľa za zhotoviteľa

V Prešove dňa: .....................